आनजाद नि फिस आ 650, चेन्टार फिस आ 300, प्रेक्तिकेल आनजाद नि फिस आ (जुदि दंब्ला) 150 रां।  बोसोरारि गनायथि नि फिस(फरायसालि आ सो होगोन बेखौ) 800 रां।  जायफोर फरायसानि नखरनि बोसोरारि आय आ 2 लाख नि खम बिसोर आनजाद नि फिस होनो नाङा।  अक्तोबर दान आव जानाय हाफ यारलि आनजाद खौ होयि फरायसा या 2022 नि मेट्रिक आनजाद खौ होनो मोननाय नङा।  सोरबाफोर होआखैब्ला फरायसालि आव खौरां लाहैथां।
 अल आसाम ट्राईबेल स्तुदेन्त ईउनियन आ मोनसे खौरांमेल नि गेजेरजों जेब्ला आसामनि गिबि मन्थ्रि आ कक्राझार आव थांनानै अबर फोरा बो बेयाव हा बायनो हागोन होनना होस्रिखावदोंमोन अब्ला मानो बर दैदेनगिरि फोरा जेबो बुङासै, बेयो मोजां जायाखै होनना बुङासै, 500 बर सुबुंफोरा मुंख्लं जालांबाय, बद आन्दोलन नि ओंथि आ मा थाखो होमबा।  आसामनि 90 जौखोन्दो ट्राईबेल बेल्ट आर ब्लक नि हा या बिटिआर आव नो दं, नाथाय बे आसामनि केबिनेत नि थिरांथआ नि बेरेखा बर नि मोनसेबो फरायसा आफादखौ बेनि सायाव थिरंथा लानाय नुनो मोनाखै होनना बुङो।  बिथांमोना गासैबो आफाद, एनजिअ फोरखौ ओंखारबोनो खावलायदों गावनि मोनथाय रैखाथि नि थाखाय।  आसाम नि ट्राइबेल हिनजावसा या जिनाहारि खालामजायोब्ला ट्राईबेल आफादफोरा ल ओंखारबोयो, गुबुन ट्राईबेल नङि फोरा थ ओंखारा।  गुबुनफारसे जेब्ला आसामनि ट्राईबेल बेल्ट एन्द ब्लक आव गुबुन हारि आ हा बायनो हागोन, अब्ला बे हायाव नो ट्राईबेल सुबुङा बसोरनि सिङाव थानानै स्विपार महरै खामानि मावनो नांगोन होनना बो बुङो।  गरखुति आव ईभिकसन जानाय समाव ईउपि बिहार आव गोबां धर्ना होदों मुस्लिम सुबुंफोरा, हादरनि बाहेर सिम मोनहैदों, नाथाय आसाम आव ट्राईबेल नि सायाव माबाफोर जायोब्ला, जिनाहारि जायोब्ला गुबुनफोरा सिरि थायो।  बेफोरबायदि साननायखौ गारनो नांगोन।  बिजिरसालि आ दि सि नो बोलो सो होदोंमोन ट्राईबेल नि हा याव गुबुना थानायखौ होखारनो हानाय, नाथाय मोनसेबो बेबायदि होखारनाय खामानि आ जायासै।  बिटिआऱ आव बो जायासै मोनसेबो, मानो।  ट्राईबेलफोरा गावनि मोनथायखौ खोमाना लानो थांगासिनो दं बेफोर गासैबो दैदेनगिरिफोरनि थाखाय नो जादों।  मन्थ्रि आ ट्राईबेलफोरनि फ्राय बर आरो मिसिं नि ल जायो।  गुबुन ट्राईबेलफोरा जेबो बुंनो नो हाया, बिसोरनो ट्राईबेल खौ फोजोबस्रांलांगासिनो दं होनना बो बुङो।
 मैया निफ्राय जानाय आईटिएफ जुनियर ईन्टारनेशनेल टेनिस गेलेनाय बादायलायनाय आव हिनजावसा नि हारसिं नि गेलेनाय आव प्रि कुवार्तार फाइनेल व मोनहैनो हादों कृष्ति बर आ।  18 बोसोर नि सिंनि गेलेनाय आव 4 थि नम्बर नि सायखजानाय गेलेगिरि हेटभि चौधुरि खौ मोन 3 सेत नि उनाव 3-6,, 6-3 आरो 6-0 जों फेजेनो।  कृष्टि आ देरहादोंब्लाबो आसामनि आरो सानै गेलेगिरि कृतान्त शर्मा आरो अन्तरिस तामुलि आ जेनदों।  दिनै जिग्यासमान हाजरिका आरो जास्तिना बरगहाय आ गेलेगोन। 